PRIJAVA IN VPIS ZA ŠTUDIJSKO LETO 2023/24

**Prva prijava za vpis**

Kandidati za vpis v višje strokovne šole se lahko na razpis prijavite od **20. februarja do 17. marca 2023**, z elektronsko prijavo na spletni strani Višješolske prijavne službe Celje <http://vps.vss-ce.com/VPS/> (prijava na elektronskem obrazcu). Izpolnjen prijavni obrazec, natisnjen s spletne strani ter podpisan, pošljite s priporočeno pošiljko Višješolski prijavni službi, na naslov: Šolski center Celje, Višješolska prijavna služba, Pot na Lavo 22, 3000 Celje ali ga pošljete skeniranega na [prijava.vps@sc-celje.si](mailto:prijava.vps@sc-celje.si).

Oddati smete samo eno prijavo. Prijavite se lahko v največ tri višje strokovne šole oziroma v tri različne višješolske študijske programe, za katere izpolnjujete pogoje ali jih boste izpolnili v tekočem študijskem letu.  
Višja strokovna šola izvede vpis kandidatov, ki so izbrani na podlagi prve prijave za vpis in o tem obveščeni s strani Višješolske prijavne službe, do 22. avgusta 2023.

***Druga prijava za vpis*** od **25. avgusta do 31. avgusta 2023**

Podatki o še prostih vpisnih mestih bodo objavljeni 24. avgusta 2023 na spletni strani Šolskega centra Šentjur [www.sc-s.si](http://www.sc-s.si) in Višješolske prijavne službe .

Kandidati za vpis v višje strokovne šole se na prosta mesta lahko prijavite od 25. avgusta do 31. avgusta 2023, z elektronskim prijavnim obrazcem na spletni strani Višješolske prijavne službe Celje <http://vps.vss-ce.com/VPS/>. Izpolnjen prijavni obrazec, natisnjen s spletne strani ter podpisan, pošljite s priporočeno pošiljko Višješolski prijavni službi, na naslov: Šolski center Celje, Višješolska prijavna služba, Pot na Lavo 22, 3000 Celje ali ga pošljete skeniranega na [prijava.vps@sc-celje.si](mailto:prijava.vps@sc-celje.si). Oddati smete samo eno prijavo. Prijavite se lahko v največ tri višje strokovne šole oziroma v tri različne višješolske študijske programe, za katere izpolnjujete pogoje ali jih boste izpolnili v tekočem študijskem letu.  
Višješolska prijavna služba bo do 22. Septembra 2023 kandidate, ki so se za vpis prijavili z drugo prijavo, pisno seznanila z izidom izbirnega postopka. Kandidate, sprejete v drugem prijavnem roku, višja strokovna šola vpisuje do 30. septembra 2023.

**Vpis za izredni študij**

Za izredni študij se prijavljate in vpisujete po enakem postopku in v enakih rokih, kot za redni študij.

Na še prosta mesta za izredni študij se lahko po drugem prijavnem roku vpišete neposredno na višjo strokovno šolo **do 6. oktobra 2023.**

V višješolski študij se lahko vpiše, kdor:

* s splošno maturo, poklicno maturo (ali zaključnim izpitom oz. diplomo pred letom 2002) **ali**
* z mojstrskim ali delovodskim oziroma poslovodskim izpitom, če imate tri leta delovnih izkušenj ter opravite preizkus znanja iz slovenščine (oz. italijanščine ali madžarščine na narodnostno mešanih območjih) in matematike ali tujega jezika v obsegu, določenem za poklicno maturo.

Za vpis se lahko prijavite v objavljenih prijavnih rokih v katerih izpolnjujete pogoje ali jih boste izpolnili v tekočem študijskem letu